Earl (Martin Lawrence) ja Hank (Steve Zahn) on kaks luuserit, kellel on üks ühine omadus: mõlemad tahaksid olla politseinikud. Hank visati sealt just välja, Earli pole kunagi sisse lastudki. Peale  nendevahelist kokkupõrget, mis väljub kontrolli alt ja lõpeb suure skandaaliga, satuvad mõlemad tööle väiksesse turvafirmasse. Hoolimata sellest, et kumbki pole varustatud kuigi terava taibuga, satuvad nad peale raskelt relvastatud salakaubavedajate jõugule, mida juhib Nashi-nimeline jõhkard (Eric Roberts), kellel on sidemeid ka politsei ridades. Peatselt tahavadki seda paari tappa nii kurikaelad kui seadusesilmad. Muidugi juhul, kui Nash ja Hank ise teineteist enne maha ei löö.    "Rahvuslik julgeolek" on  tempokas action-komöödia, mille peaosades Martin Lawrence ("Pahad poisid") ja Steve Zahn ("Lõbusõit"). Lisaks neile teevad kaasa Eric Roberts ("Spetsialist"), Bill Duke ("Kuulihaavad"), Colm Feore ("Kõigi hirmude summa") jt. Lavastas Dennis Dugan ("Big Daddy").